Ako sa treba o ryžovar starať? Je údržba náročná?
Väčšina ryžovarov má vyberateľnú nádobu s nepriľnavým povrchom. Nerezový, liatinový aj teflónový povrch sa jednoducho čistia, avšak pri teflónovom si treba dať pozor, aby nedošlo k jeho poškrabaniu. Ak sa povrch naruší, ryža sa môže v hrnci pripáliť. Niektoré nádoby sa dajú čistiť iba ručne, niektoré sú vhodné aj do umývačky.
Každý ryžovar by mal mať v pokrievke otvor na unikanie pary, mal by mať teplovzdorné rukoväte a protišmykové nožičky. Samozrejmosťou by mala byť funkcia automatického vypnutia po dovarení. Niektoré modely (zvyčajne tie drahšie) sa okamžite vypnú pri nedostatku vody, majú bezpečnostnú poistku pri prehriatí hrnca.